3a6 C. PLINII HIST. NAT. LIB. X. 



terum ovum, sequenti quaterna quinave, ceteris duo- 

 dena , non amplius , intermittens binos dies ternosve 

 parit, et ter anno, si gallinis subjiciantur incubanda. 

 Mares ea frangunt desiderio incubantium. Quapropter 

 noctu et in latebris pariunt , aut in excelso cubantes : 

 et nisi molli strato excepta , franguntur. Mares singuli 

 quinis sufficiunt conjugibus. Quum singulse aut binae 

 fuere, corrumpitur salacitate fecunditas. Partus excludi- 

 tur diebus ter novenis, aut tardius tricesimo. 



Anseres in aqua coeunt , pariunt vere : aut si bruma 

 coivere, post solstitium , quadraginta prope. Bis anno, 

 si priorem fetum gallinae excludant : alias plurima ova 

 sedecim : paucissima , septem. Si quis surripiat , pariunt 

 donec rumpantur. Alina non excludunt. Incubanda 

 subjici utilissimum novem , aut undecim. Incubant fe- 

 minae tantum tricenis diebus : si vero tepidiores sint, 

 viginti quinque. Pullis eorum urtica contactu mortifera, 

 nec minus aviditas, nunc satietate nimia, nunc suamet 

 vi : quando adprehensa radice , morsu saepe conantes 

 avellere, ante colla sua abrumpunt. Contra urticam re- 

 medium est, stramento ab incubitu subdita radix earum. 



60. Ardeolarum tria gnera : leucon , asterias , pellos. 



